Diari Oficial de la Generalitat Valenciana


Sumari del DOGV 1492, del 26-02-1991 (1991/820453)

ORDRE de 23 de gener de 1991, del Conseller d'Obres Públiques, Urbanisme i Transports, sobre realització del visat d'autoritzacions de transports corresponent a l'any 1991.
----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/01/23/(4)/dof/vci/html**

### Dades del document

Número de DOGV
:   1492

Data del DOGV
:   26-02-1991

Secció del DOGV
:   DISPOSICIONS GENERALS

Número del document
:   1991/820453


Data del document
:   23-01-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 23 de gener de 1991, del Conseller d'Obres Públiques, Urbanismo y Transports, sobre realització del visat d'autoritzacions de transports corresponent a l'any 1991.  
Les autoritzacions per al transport són objecte de visat anual per part de l'administració.  
A la vista de la pràctica i dels resultats obtinguts, sembla aconsellable el manteniment amb caràcter general de les normes aplicables, amb l'establiment, no obstant aixà, de determinades modificacions que permeten una major operativitat i agilitació dels tràmits que calguen.  
Per tot aixà, i fent ús de les atribucions que em confereix l'article 35.e) de la Llei 5/1983, de 30 de desembre, del Govern Valencià,  
ORDENE  
Article primer  
Les sol·licituds de visat de les autoritzacions de transport vigents per a l'any 1991 es presentaran davant els serveis territorials de transports dins els terminis següents:  
1. De l'1 de febrer al 31 de març les autoritzacions de les classes VD, VR, VT, VTC VF i VS.  
2. De 1l'1 d'abril al 31 de maig les autoritzacions de les classes MDL, XD, ASCM, ASCV i ASCX.  
3. De l'1 de juny al 30 de setembre les autoritzacions de les classes MDP, TD, MS i MSB.  
4. De l'1 d'octubre al 30 de novembre les autoritzacions de les classes MPC, MSPC, XPC i VPC, i també les corresponents a agències de transport.  
Article segon  
Per a l'obtenció del visat de les autoritzacions de transport de viatgers, mercaderies, mixtos o agències de transport, els seus titulars hauran de presentar juntament amb l'imprès de petició (MT-1) la documentació següent:  
1. Autoritzacions de servei públic:  
a) Document Nacional d'Identitat i NIF les empreses amb personalitat física, o CIF de les empreses amb personalitat jurídica, expedida a nom del titular de l'autorització.  
b) Permís de circulació del vehicle expedit a nom del titular o titulars de l'autorització, tret que es tracte de vehicles cedits en arrendament financer o lloguer sense conductor En aquest cas caldrà adjuntar el contracte d'arrendament.  
c) Fitxa d'inspecció tècnica del vehicle on conste que el reconeixement periòdic legal es troba vigent, o si hi manca, la certificació acreditativa d'aquest punt.  
d) Llicència municipal per a autoritzacions VT, VTC, VF i VS tret del cas de l'Area de Prestació Conjunta de València en què s'hi adjuntarà l'autorització de l'àrea.  
A més d'aquesta documentació, els titulars de vehicles proveïts d'autoritzacions de transport sèrie VD hauran de presentar, a l'efecte d'obtenir dades estadístiques i fer, si escau, les oportunes comprovacions per la inspecció el llibre de ruta que disposen, el qual serà substituït per un altre de nou per tal que siga utilitzat normalment i renovat anualment.  
e) Llibre de reclamacions de les autoritzacions sèries VT, VTC, VF, VS, VR i VD.  
f) Fotocòpia de la targeta visat de 1990.  
2. - Autoritzacions de servei privat:  
a) Document nacional d'identitat o cèdula d'identificació fiscal i targeta del registre d'empresa del titular de l'autorització.  
b) Permís de circulació del vehicle, expedit a nom del titular o titulars de l'autorització, tret que es tracte de vehicles cedits en arrendament financer o lloguer sense conductor. En aquest cas s'adjuntarà el contracte d'arrendament.  
c) Fitxa d'inspecció tècnica del vehicle on conste que el reconeixement periòdic legal es troba vigent, o si hi manca, la certificació acreditativa d'aquest punt.  
d) Rebut de la llicència fiscal d'activitats d'activitats comercials i industrials i de professionals i artistes corresponent a l'any 1990 o justificant de l'exempció, si s'escau.  
e) Els vehicles de més de 3.500 kg hauran de presentar el resum anual corresponent a l'any 1990 de la declaració de l'IVA i el TC2 del mes de desembre de 1990.  
3. Agències de transport:  
a) Document Nacional d'Identitat o Cèdula d'Identificació Fiscal.  
b) Llibre estadístic d'expedicions (AT de càrrega completa), mitjançant fotocòpia del primer full: dades de l'agència i de l'última en què s'haja registrat expedicions.  
c) Fotocòpia de l'autorització.  
Els documents mencionats anteriorment es presentaran, mitjançant originals o bé mitjançant còpia compulsada d'aquests, per una autoritat o un funcionari competent.  
L'esmentada compulsa podrà ser realitzada, pel que fa als seus associats, per les associacions professionals, d'acord amb la legislació vigent, i en les condicions que s'especificaran mitjançant resolució d'aquestes.  
Article tercer  
El servei territorial davant el qual es presenten les sol·licituds de visat comprovarà el compliment dels requisits de tals sol·licituds i documentació corresponent i adoptarà les mesures que calguen per despatxar els visats dins dels terminis següents:  
Del 15 de febrer al 31 de maig els corresponents a les autoritzacions assenyalades en el número 1 de l'article 1r.  
De l'1 d'abril al 31 de juliol els corresponents als mateixos del número 2.  
De l'1 de juny al 31 d'octubre els corresponents al número  
3.  
De l'1 d'octubre al 31 de desembre els corresponents al número 4.  
Article quart  
La realització del visat de les autoritzacions de transport a què fa referència la present circular estarà condicionada a:  
1r. L'acreditació del pagament de les sancions pecuniàries imposades, segons que disposa l'article 146 de la Llei d'Ordenació dels Transports Terrestres i d'altres disposicions complementàries, per resolució definitiva en via administrativa.  
2n. L'acreditació del compliment del requisit de la capacitació professional per part de la persona que realitza la direcció efectiva de les empreses col·lectives de transport o individuals el titular de les quals no complesca l'esmentat requisit.  
3r. Per al visat d'autoritzacions corresponents a persones jurídiques que haguessen iniciat la seua activitat amb posterioritat al 31 de juliol de 1987 s'hauran de presentar, així mateix, els impresos, TC1 i TC2 corresponents a l'any 1989 on figure l'alta com a director efectiu la persona física que tinga acreditada la corresponent capacitació professional.  
Article cinc  
De les autoritzacions de transport que no hagen estat visades en finalitzar els terminis assenyalats es tramitarà la baixa corresponent i es consideraran anul·lades amb data 1 de gener de 1991, o en tot cas en la data de finalització de la seua vigència, i això sense perjudici de la seua possible rehabilitació, de conformitat amb les disposicions vigents.  
DISPOSICIONS FINALS  
Primera  
La Direcció General de Transports dictarà les instruccions que, si s'escau, calguen, per tal d'executar, interpretar i desplegar la present ordre, la qual entrarà en vigor l'endemà de la publicació en el Diari Oficial de la Generalitat Valenciana.  
València, 23 de gener de 1991.  
El Conseller d'Obres Públiques, Urbanisme i Transports,  
EUGENIO BURRIEL DE ORUETA


Còpia Permalink ELI